wannaphong/clean_thaiwikipedia huggingface dataset:
# เรควีเอ็ม
เรควีเอ็ม  เป็นบทเพลงศาสนาคริสต์ที่ใช้ในพิธีศพ แต่ส่วนใหญ่ปัจจุบันจะใช้แสดงเพื่อการฟังในคอนเสิร์ตมากกว่าพิธีศพจริง ๆ ซึ่งจะประพันธ์โดยให้วงดุริยางค์ กับนักร้องเดี่ยว และวงขับร้องประสานเสียง เนื้อร้องที่ใช้นำมาจากพระคัมภีร์ บทที่มีความสำคัญ ได้แก่ เรควีเอ็มของโมซาร์ท, บราห์มส์, ฟอเร, แวร์ดี และแบร์ลิออส โมซาร์ทได้แต่งบทเพลงนี้เป็นบทสุดท้ายในชีวิตของเขา ว่ากันว่ามีชายลึกลับคนหนึ่งจ้างให้แต่งขึ้นแต่มารู้ภายหลังอีกทีคือ เคานต์วัลเซกก์ ซึ่งเป็นขุนนางในสำนักพระราชวัง แต่ก็นับเป็นผลงานที่มีความโดดเด่นชิ้นหนึ่ง ส่วนบราห์มส์แต่งเพลงนี้เป็นภาษาเยอรมัน

ตัวอย่างเพลงเรควีเอ็ม
 Missa Solemnis - เบโธเฟน
 Requiem - แวร์ดี
 German Requiem - บราห์มส์
 Requiem - แบร์ลิออส
# ออร์แกน
ออร์แกน (, กรีก: ὄργανον ออร์กานอน)  เป็นเครื่องดนตรีสากล ออร์แกนมีประวัติในการประดิษฐ์ที่ยาวนานมาตั้งแต่สมัยโรมัน และมีความสำคัญควบคู่มากับศาสนาคริสต์เลยทีเดียว คำว่า organ นั้น ก็มาจากภาษาละติน organum ซึ่งเป็นชื่อที่ใช้เรียกเครื่องดนตรีชนิดหนึ่ง ที่มีชื่อว่า hydraulis  
ต้นกำเนิดเสียงของออร์แกนมาจากลม ซึ่งมีแหล่งกำเนิดหลายวิธีซึ่งในสมัยโบราณก็ต้องใช้แรงคนในการผลิตลม เมื่อลมถูกบังคับให้ไหลผ่านท่อที่มีขนาดต่างๆกันก็จะเกิดเสียงที่มีความถี่แตกต่างกัน ท่อที่ใช้ในการสร้างออร์แกนนั้น อาจจะเป็นไม้ หรือโลหะ ก็ได้ ซึ่งจะส่งผลให้มีเสียงที่แตกต่างกัน และออร์แกนหนึ่งเครื่อง สามารถทำเสียงต่าง ๆ ได้เท่า ๆ กับเครื่องดนตรีหลายชิ้นมารวมกัน ดังนั้น ออร์แกนจึงสามารถเล่นได้ทั้งแนวทำนอง และแนวเดินเบส โดยไม่ต้องพึ่งพาเครื่องดนตรีอื่นใด ดังนั้น ในสมัยก่อนนั้น ออร์แกนจึงถือเป็นเครื่องดนตรีที่มีประสิทธิภาพสูงที่สุดในบรรดาเครื่องดนตรีทั้งปวง 

ออร์แกนได้รับฉายาว่าเป็นราชาแห่งเครื่องดนตรีตะวันตก เนื่องจากมีความซับซ้อนในการประดิษฐ์ และขนาดที่ใหญ่ ออร์แกนที่ใหญ่ที่สุดในโลกอยู่ที่ แอตแลนติกซิตีคอนเวนชันฮอล ที่เมืองแอตแลนติกซิตี รัฐนิวเจอร์ซีย์ สหรัฐอเมริกา ซี่งมีจำนวนไปป์ถึง 33,000 ไปป์
# เพลงชุด
เพลงชุด  คือ บทประพันธ์ที่ประกอบด้วยบทเพลงหลาย ๆ บท นำมาบรรเลงต่อกันเป็นชุด ซึ่งอาจจะเป็นเรื่องราว หรือเป็นลักษณะของการรวมเพลงประเภทใดประเภทหนึ่ง มีการกำหนดลักษณะของการประพันธ์ไว้อย่างแน่นอน โดยแต่ละท่อนมักจะเป็นลักษณะของจังหวะเต้นรำโดยอยู่ในบันไดเสียงเดียวกัน จึงมีอีกชื่อเรียกว่า dance suite บทเพลงประเภทนี้พบได้มากในอุปรากรและบัลเลต์

 ลักษณะ 
ลักษณะของเพลงชุดแบ่งได้ 2 ลักษณะใหญ่ ได้แก่ 
 บารอกสวีต (Baroque Suite) เป็นเพลงชุดในยุคบารอก โดยเพลงชุดเหล่านี้ประกอบด้วยจังหวะเต้นรำลักษณะต่างๆ แต่ไม่นิยมนำมาเล่นเพื่อเต้นรำจริง เป็นเพลงที่บรรเลงเพื่อการฟังเท่านั้น รูปแบบเพลงชุดในยุคบารอกมักจะเริ่มต้นด้วยบทนำคือ ตอนนำ (prelude) แล้วตามด้วยเพลงจังหวะเต้นรำดังต่อไปนี้  
 allemande เพลงเต้นรำของชาวเยอรมัน จังหวะเร็วปานกลาง 
 courante เพลงเต้นรำของชาวฝรั่งเศส จังหวะเร็ว
 sarabande เพลงเต้นรำของชาวสเปน จังหวะช้า
 gigue เพลงเต้นรำของชาวไอริช จังหวะเร็ว
 เพลงเต้นรำลักษณะใดลักษณะหนึ่ง
 ระหว่าง sarabande และ gigue จะเป็นเพลงเต้นรำตามที่ผู้ประพันธ์เลือกเอง ซึ่งมักจะเป็นเพลงเต้นรำต่อไปนี้ Gavotte, Bourree, Minuet, Polonaise, Passepied หรือ Rigaudon นอกจากนี้บทเพลงชุดบางบท มีการสอดแทรกด้วยท่อนที่แสดงแนวทำนองที่ไพเราะ ไม่เป็นจังหวะเต้นรำ เพื่อเปลี่ยนอารมณ์ผู้ฟังให้แตกต่างไป ท่อนที่เน้นแนวทำนองเช่นนี้ เรียกว่า แอร์ (air)
 มอเดิร์นสวีต (modern suite) เป็นบทเพลงที่มีหลายท่อน ประพันธ์ขึ้นสำหรับวงออร์เคสตรา บางครั้งใช้ในความหมายของดนตรีบรรยายเรื่องราวที่มีหลายท่อนจบ เช่น Scheherezade โดยริมสกี-คอร์ซาคอฟ เป็นต้น

 ตัวอย่าง 
 Water Music Suite - Handel
 Suite No. 2 in B minor - Bach
 Peer Gynt Suite - Grieg
 Garmen Suite - Bizet
 Nutcraker Suite - Tchaikovsky
 The Sleeping Beauty Suite - Tchaikovsky
 Swan Lake - Tchaikovsky
 Mary Janos Suite - Kodaly
# กองทัพเรือ
กองทัพเรือ หมายถึง กองกำลังทางทหารที่ปฏิบัติการทางน้ำ และมีหน้าที่ป้องกันประเทศทั้งในลำน้ำและในท้องทะเลหลวง กิจการของกองทัพเรือนั้นได้รวมเอาทั้งกิจการนาวิกโยธินซึ่งเป็นทหารเรือฝ่ายบก และกิจการการป้องกันชายฝั่งด้วย ในประเทศที่มีขนาดใหญ่มาก เช่น สหรัฐ จะแยกกิจการเหล่านี้เป็นเหล่าทัพย่อยต่างหากเพื่อให้เกิดความสะดวกในการบริหารจัดการองค์กร
# ภาษาโครงข่ายสากล
ภาษาโครงข่ายสากล (Universal Networking Language, UNL) อยู่ในสาขาการแปลด้วยเครื่อง เป็นภาษาประดิษฐ์เพื่อเป็นภาษาแกน (pivot language) ในการแปลกึ่งอัตโนมัติจากภาษาต้นทางซึ่งเป็นภาษาธรรมชาติไปสู่เอกสารที่เขียนด้วยภาษาแกน โดยเอกสารที่เขียนในภาษาแกนนี้จะสามารถแปลไปเป็นภาษาธรรมชาติปลายทางอื่น ๆ ได้

โครงสร้างหลักของเอกสารยูเอ็นแอลคือมโนทัศน์ (concept) และความสัมพันธ์ระหว่างมโนทัศน์ โดยมโนทัศน์ในยูเอ็นแอลไม่ได้ถูกนิยามขึ้นโดยภาษาทางการ (formal language) แต่ใช้คำศัพท์ในภาษาธรรมชาติคือภาษาอังกฤษที่เทียบเท่า ร่วมกับการระบุข้อจำกัดเพื่อแก้ไขความคลุมเครือของศัพท์ในภาษาธรรมชาติ
# เครื่องกลอย่างง่าย
เครื่องกลอย่างง่าย หรือเครื่องผ่อนแรง ในทางฟิสิกส์ เป็นอุปกรณ์ที่ใช้แรงเพียงอย่างเดียวในการทำงาน เมื่อแรงหนึ่งมากระทำกับวัตถุทำให้เกิดการเคลื่อนย้ายที่ของวัตถุ โดยแรงที่กระทำผ่านทางระบบจะใช้แรงน้อยกว่าแรงที่กระทำโดยตรง โดยอัตราส่วนระหว่างแรงทั้งสองนี้ถือว่าเป็นข้อได้เปรียบเชิงกล

เครื่องกลอย่างง่ายทั้งหกชนิด โดยมีสัญลักษณ์แสดงถึงรูปร่างของเครื่องกลนั้น ได้แก่

 พื้นเอียง (Inclined plane) =N
 ล้อและเพลา (Wheel and axle) =O
 คาน (Lever) =T
 รอก (Pulley) =U
 ลิ่ม (Wedge) =V
 สกรู (Screw) =Y
# รอก
รอก เป็นอุปกรณ์ช่วยอำนวยความสะดวกในการเคลื่อนย้ายสิ่งของ มีลักษณะเป็นล้อ โดยร้อยไว้กับเชือกหรือเคเบิล รอกถูกออกแบบมาเพื่อใช้ในการเคลื่อนย้ายสิ่งของให้สะดวกขึ้น หรือในระบบรอกบางชนิดใช้ในการผ่อนแรง รอกเป็นหนึ่งในเครื่องจักรพื้นฐานหกชนิด (คาน พื้นเอียง ลิ่ม สกรู ล้อและเพลา รอก) รอกเเบ่งเป็น 5 ชนิด รอกเดี่ยวตายตัว รอกเดี่ยวเคลื่อนที่ รอกพวง1 รอกพวง2 รอกพวง3
# คลิปช์
คลิปช์  เป็นเครื่องเสียงระดับสูงจากสหรัฐอเมริกา บริษัทก่อตั้งในเมืองโฮป รัฐอาร์คันซอ โดย พอล คลิปช์ ในชื่อ คลิปช์แอนด์แอซโซซิเอตส์ (Klipsch and Associates) ในปี พ.ศ. 2489 (ค.ศ. 1946) โดยในปัจจุบันสำนักงานใหญ่ย้ายมาอยู่ที่เมืองอินเดียแนโพลิส ในรัฐอินดีแอนา สินค้าหลักของคลิปช์คือ ลำโพงเครื่องเสียงที่ใช้ตามบ้าน

 แหล่งข้อมูลอื่น 
 เว็บไซต์อย่างเป็นทางการ
# สิงห์นักปั่น
สิงห์นักปั่น   เป็นการ์ตูนญี่ปุ่นวาดโดย มาซาฮิโตะ โซดะ 

 เนื้อเรื่อง 
เป็นเรื่องของเด็กชายที่รักจักรยานเป็นชีวิตจิตใจ โนโนมูระ เทรุ ซึ่งเพิ่งได้รถจักรยานคันแรกในชีวิต แต่กลับต้องย้ายมาอยู่ "เมืองแห่งเนิน" ที่ไม่มีใครใช้จักรยาน แล้วจุดเริ่มต้นของตำนานก็เริ่มขึ้น ณ ที่แห่งนั้น โดยโนโนมูระได้พยายามขึ้น "เนินที่2" ซึ่งเป็นเนินที่สูงเป็นอันดับ 2 ของเมืองแห่งเนิน ตั้งแต่วันแรกที่มาถึง โดยในการขึ้นครั้งแรกนั้นเทรุไม่สามารถผ่านเนินที่2 ได้ และในวันถัดมาเทรุได้นำจักรยานคู่ใจไปหยอดน้ำมันที่ร้านจักรยานซึ่งมีเพียงร้านเดียวในเมืองแห่งเนิน และด้วยแรงกระตุ้นจากพี่สาว โนโนมูระ ซายูริเทรุก็สามารถพิชิตเนินที่ 2 ได้สำเร็จ หลังจากนั้นเทรุก็พิชิตได้ทุกเนินในเมืองแห่งเนิน ก่อนจบ ม.ต้น เทรุก็ได้พบว่ามีนักปั่จักรยานคนอื่นที่เร็วกว่าเขาในทางขึ้นเนิน นั่นคือยูตะ(คู่แข่งและเพื่อนสนิท)ที่มีจุดบกพร่องคือการขึ้นเนิน ก็ทำให้เทรุได้รู้ว่า โลกนี้มีเนินที่ใหญ่กว่าเนินที่หนึ่ง และได้ออกสู่โลกกว้าง

 ตัวละคร 

 รายชื่อตอน
# เทศบาลเมืองมะขามคู่
เทศบาลเมืองมะขามคู่ เป็นเทศบาลเมืองแห่งหนึ่งในอำเภอนิคมพัฒนา จังหวัดระยอง มีพื้นที่ครอบคลุมตำบลมะขามคู่ทั้งตำบล เดิมมีฐานะเป็นเทศบาลตำบล ต่อมาได้รับการเปลี่ยนแปลงฐานะเป็นเทศบาลเมืองเมื่อวันที่ 28 มีนาคม พ.ศ. 2568

เขตเทศบาลเมืองมะขามคู่มีพื้นที่ 108 ตารางกิโลเมตร มีประชากรใน พ.ศ. 2567 จำนวน 15,389 คน ประชากรส่วนใหญ่ในเขตเทศบาลประกอบอาชีพทำไร่และทำงานในโรงงานอุตสาหกรรม มีทางหลวงแผ่นดินหมายเลข 36 และทางหลวงแผ่นดินหมายเลข 3375 ตัดผ่านพื้นที่

 ที่ตั้งและอาณาเขต 
เขตเทศบาลเมืองมะขามคู่ตั้งอยู่ทางทิศตะวันตกของจังหวัดระยอง มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
 ทิศเหนือ ติดต่อกับเขตองค์การบริหารส่วนตำบลพนานิคม (อำเภอนิคมพัฒนา)
 ทิศตะวันออก ติดต่อกับเขตองค์การบริหารส่วนตำบลนิคมพัฒนา (อำเภอนิคมพัฒนา)
 ทิศใต้ ติดต่อกับเขตเทศบาลนครมาบตาพุด (อำเภอเมืองระยอง) เขตเทศบาลตำบลบ้านฉาง และเขตองค์การบริหารส่วนตำบลสำนักท้อน (อำเภอบ้านฉาง)
 ทิศตะวันตก ติดต่อกับเขตเทศบาลตำบลห้วยใหญ่ เขตเทศบาลตำบลโป่ง และเขตองค์การบริหารส่วนตำบลเขาไม้แก้ว (อำเภอบางละมุง จังหวัดชลบุรี)

 หมู่บ้าน 
เทศบาลเมืองมะขามคู่ยังไม่มีการแบ่งเขตย่อยโดยตรง ส่วนตำบลมะขามคู่แบ่งออกเป็น 7 หมู่บ้าน ได้แก่
 หมู่ที่ 1 บ้านหนองหว้า
 หมู่ที่ 2 บ้านชากนอก
 หมู่ที่ 3 บ้านมะขามคู่
 หมู่ที่ 4 บ้านขนำไร่
 หมู่ที่ 5 บ้านชากเจ้าเดียว
 หมู่ที่ 6 บ้านชากอ้อย
 หมู่ที่ 7 บ้านเขาจอมแห
# เอชดีดีวีดี
เอชดีดีวีดี (HD DVD - High Definition DVD หรือ High Density DVD) เป็นแผ่นข้อมูลแบบบันทึกด้วยแสง (optical disc) ที่ใช้บันทึกวิดีโอความละเอียดสูง (high definition) หรือข้อมูลชนิดอื่นๆ ก็ได้ HD DVD มีลักษณะใกล้เคียงกับ Blu-ray ซึ่งเป็นแผ่นบันทึกข้อมูลคู่แข่ง โดยใช้ขนาดแผ่นเท่ากับซีดีรอม (เส้นผ่านศูนย์กลาง 12 ซม.)

HD DVD ได้รับการสนับสนุนจากบริษัทขนาดใหญ่ในอุตสาหกรรมหลายบริษัท เช่น โตชิบา, NEC, ซันโย, ไมโครซอฟท์ และอินเทล รวมถึงบริษัทภาพยนตร์อย่าง Universal Studios โตชิบายังได้ออกวางขายเครื่องเล่นแผ่น HD DVD เครื่องแรกเมื่อวันที่ 31 มีนาคม พ.ศ. 2549

ในปี พ.ศ. 2551 บริษัทผู้ผลิตในอุตสาหกรรมเริ่มถอนการสนับสนุนต่อระบบนี้ โดยในวันที่ 19 กุมภาพันธ์ โตชิบาได้ประกาศอย่างเป็นทางการว่าจะหยุดพัฒนา ผลิต และจำหน่ายเครื่องเล่นและบันทึก HD DVD และจะหันไปสนับสนุนระบบคู่แข่ง คือ บลูเรย์ ของโซนีแทน และกลุ่มผู้สนับสนุนได้ยกเลิกอย่างเป็นทางการเมื่อวันที่ 28 มีนาคมHD DVD Promotion Group officially dissolves in a high-res burst of tears

 รายละเอียดตัวแผ่น 

HD DVD แบบเลเยอร์เดียวจุข้อมูลได้ 15GB และ 30GB สำหรับแบบสองเลเยอร์ โตชิบาได้ประกาศว่าจะผลิตแผ่นแบบ 3 เลเยอร์ที่จุได้ 45GB ในตัวแผ่น HD DVD สามารถใส่ข้อมูลชนิดดีวีดีแบบเดิม และ HD DVD ได้พร้อมกัน การอ่านข้อมูลใช้เลเซอร์ความยาวคลื่นแสงสีฟ้า (405 นาโนเมตร)

ชั้นข้อมูลจะถูกบันทึกถัดไปจากพื้นผิว 0.6 มิลลิเมตรเช่นเดียวกับดีวีดีทั่วไป เทคโนโลยีการบีบอัดข้อมูลวิดีโอคือ MPEG-2, Video Codec 1 และ H.264/MPEG-4 AVC สนับสนุนระบบเสียงแบบ 7.1 ในส่วนความละเอียดของภาพนั้นขึ้นกับจอภาพที่ใช้ด้วย แต่สามารถขึ้นได้ที่ความละเอียดสูงสุด 1080p

 ประวัติ 

เมื่อ 19 พฤศจิกายน 2546 ทางสมาคม DVD Forum ได้ลงความเห็นให้ HD DVD เป็นฟอร์แมตแผ่นบันทึกข้อมูลรุ่นถัดไป ต่อจากดีวีดี ในขณะเดียวกันแผ่นแบบ Blu-ray ก็ถูกพัฒนาขึ้นโดยไม่ผ่าน DVD Forum ในช่วงที่ผ่านมามีความพยายามที่จะรวมฟอร์แมตให้เหลือเพียงแบบเดียวหลายครั้ง แต่ก็ประสบความล้มเหลวจนผลิตภัณฑ์จริงวางจำหน่ายทั้งสองฝั่งในที่สุด
# โมบิลสูทกันดั้ม SEED C.E.73 STARGAZER
โมบิลสูทกันดั้มซี้ด C.E.73 สตาร์เกเซอร์  เป็นเนื้อเรื่องไซด์สตอรี่อีกภาคหนึ่งของซีรีส์ กันดั้มซี้ด (Gundam SEED) ซึ่งทางบริษัทซันไรส์ได้นำมาลงเป็น "ONA" (Original Net Animation) เป็นการฉายทางเน็ตโดยการโหลดมาชม) ซึ่งเนื้อเรื่องจะเป็นช่วงเวลาตอนที่ยูนิอุสเซเว่นตกใน กันดั้มซี้ดเดสทินี (Gundam SEED Destiny) และจะสื่อไปในอีกรูปแบบหนึ่งที่ผู้ชมไม่เคยได้รับทราบมาก่อน

อนิเมะเรื่องนี้ได้ออกตอนแรกไปแล้วเมื่อวันที่ 14 กรกฎาคม 2549และได้มีการจำหน่ายดีวีดีในช่วงเดือนพฤศจิกายน 2549 ที่ ประเทศญี่ปุ่น ซึ่งภายในแผ่นนอกจากจะมี "โมบิลสูทกันดั้มซี้ด C.E.73 สตาร์เกเซอร์" แล้วยังมี "โมบิลสูทกันดั้มซี้ด เอ็มเอสวี แอสเทรย์" (Gundam Seed MSV Astray) ซึ่งเป็น OVA ขนาดสั้นแถมมาอีกด้วย

 เนื้อเรื่องย่อ 
หลังจากการตกของยูนิอุสเซเว่นตามเนื่อเรื่องหลักของภาค กันดั้มซี้ดเดสทินี กองทัพโลกได้จัดกำลังพลออกไปช่วยเหลือเหล่าผู้คนที่รับเคราะห์จากวินาศภัยครั้งนี้ ในขณะเดียวกัน เซเลเน่ แมคกริฟ พนักงานของหน่วยงานบุกเบิกอวกาศ DSSD (Deep Space Survey and Development Organization) ก็หาทางกลับไปยังสถานีอวกาศของทาง DSSD เพื่อทำการทดสอบโมบิลสูทรุ่น 401 หรือที่รู้จักกันภายหลังว่า "สตาร์เกเซอร์ (GSX-401FW Stargazer)" เพื่อใช้ในการสำรวจอวกาศ

อีกด้านหนึ่งกองกำลังอิสระที่ 81 หรือ "แฟมทอมเพน" (Phantom Pain) ก็ได้ส่งทีมของ สเวน คาล บายันผู้ขับโมบิลสูท "สไตรค์ นัวร์" (GAT-X105E Strike Noir) ให้นำลูกทีมอีกสองคนที่ขับ "บลูดูเอล" (GAT-X1022 Blu Duel) และ "เวอร์เด้บัสเตอร์" (GAT-X103AP Verde Buster) ไปต่อต้านการโจมตีจากกองกำลังที่คาดว่าจะเป็นทหารของซาฟต์ที่บุกเข้าโจมตีสถานที่ต่างๆ ในระหว่างที่โลกเกิดความสับสันวุ่นวาย คนทั้งสองที่เหมือนจะไม่ได้เกี่ยวข้องอะไรกัน แต่สุดท้ายด้วยการชี้นำของชะตากรรมและผู้เฝ้ามองดาวทำให้คนทั้งสองต้องมาพบกันในที่สุด

 รายชื่อตัวละคร 
DSSD
 เซเลเน่ แมคกริฟ (Selene McGriff) พากย์โดย โอฮาระ ซายากะ
 เอ็ดมันด์ ดู โคลส (Edmund du Clos) พากย์โดย นากาตะ โจจิ
 โซล ริวเน่ ลังก์ (Sol Ryuune L'ange) พากย์โดย ฟุคุยามะ จุน
กองทัพสหพันธ์โลก
 สเวน คาล บายัน (Sven Cal Bayan) พากย์โดย โอโนะ ไดสุเกะ
 มูดี้ โฮลครอฟท์ (Mudie Holcroft) พากย์โดย ซาโต้ รินะ
 ชามส์ โคซา (Shams Couza) พากย์โดย คามิยะ ฮิโรชิ, มิยาโนะ มาโมรุ (เฉพาะตอนที่ 3 ในฉบับ ONA เนื่องจากคามิยะ ฮิโรชิเข้าโรงพยาบาล)แจ้งข่าวเรื่องการเปลี่ยนตัวนักพากย์ในเว็บไซต์ทางการ  (ข่าวประจำวันที่ 26 สิงหาคม 2006), sunrise-anime.jp/
 รายชื่อโมบิลสูท 
DSSD
 สตาร์เกเซอร์ (GSX-401FW Stargazer)
กองทัพสหพันธ์โลก
 สไตรค์นัวร์ (GAT-X105E Strike Noir)
 บลูดูเอล (GAT-X1022 Blu Duel)
 เวอร์เด้บัสเตอร์ (GAT-X103AP Verde Buster)
thumb|เนงิชิ ซาโตริ

 รายชื่อตอน 

 เพลง 
เพลงจบ (Ending Song)

 Stargazer ~Hoshi No Tobira~ (Door Of The Stars หรือ "ประตูแห่งดวงดาว") ร้องโดย เนงิชิ ซาโทริ
# หมู่เกาะคุก
หมู่เกาะคุก Jasper Buse & Raututi Taringa (1995). Cook Islands Maori dictionary. Cook Islands Ministry of Education. page 200. เป็นประเทศหมู่เกาะแบบมีสัมพันธ์เสรีกับประเทศนิวซีแลนด์ ตั้งอยู่ในมหาสมุทรแปซิฟิกตอนใต้ ประกอบไปด้วยเกาะน้อยใหญ่จำนวน 15 เกาะ มีพื้นที่ทั้งหมด  เขตเศรษฐกิจจำเพาะของหมู่เกาะคุก (EEZ) กินอาณาเขตถึง   ของมหาสมุทรFisheries, Ecosystems and Biodiversity. Sea Around Us.

นิวซีแลนด์มีบทบาทในการดูแลด้านการป้องกันประเทศและด้านการต่างประเทศ แต่อำนาจเหล่านี้จะต้องได้รับการหารือกับรัฐบาลหมู่เกาะคุกก่อน ในสมัยปัจจุบันนั้น หมู่เกาะคุกได้มีนโยบายการต่างประเทศที่มีความอิสระมากขึ้น ประชาชนชาวหมู่เกาะคุกนั้นถือสัญชาตินิวซีแลนด์ และสัญชาติชาวเกาะคุกด้วย ซึ่งสัญชาตินี้ไม่ได้ให้แก่ชาวนิวซีแลนด์ทุกคน หมู่เกาะคุกเป็นสมาชิกแห่งประชาคมแปซิฟิกตั้งแต่ปี ค.ศ. 1980  

บริเวณที่อยู่อาศัยหลักของหมู่เกาะคุกนั้นตั้งอยู่บนเกาะราโรโตงา (13,007 คน ในการสำรวจสำมะโนประชากรปี ค.ศ. 2016) อันเป็นที่ตั้งของสนามบินนานาชาติราโรโตงา นอกจากนี้ยังมีชาวหมู่เกาะคุกอาศัยอยู่ในประเทศนิวซีแลนด์จำนวนมาก ในการสำรวจเมื่อปี ค.ศ. 2013 มีชาวหมู่เกาะคุกถึง 61,839 คน

รายได้สำคัญของหมู่เกาะคุกมาจากการท่องเที่ยว ซึ่งเป็นอุตสาหกรรมอันดับหนึ่งของประเทศ โดยมีนักท่องเที่ยวกว่า 168,000 คนในปี ค.ศ. 2018  เนื่องด้วยความอุดมสมบูรณ์ของทรัพยากรธรรมชาติ อีกทั้งยังมีการส่งผลไม้ขายออกนอกประเทศอีกด้วย
# ภาษาแกน
ภาษาแกน (อังกฤษ: pivot language) เป็นภาษาประดิษฐ์หรือภาษาธรรมชาติที่ใช้เป็นภาษาตัวกลางสำหรับการแปล
การใช้ภาษาแกนช่วยลดความจำเป็นที่จะต้องมีผู้แปลสำหรับทุก ๆ คู่ภาษา 

ข้อด้อยของภาษาแกนก็คือ ในแต่ละขั้นของการแปลซ้ำนั้น อาจทำให้เกิดข้อผิดพลาดและความกำกวมใหม่ ๆ 

ภาษาอังกฤษ, ฝรั่งเศส, รัสเซีย, และอาหรับ มักจะถูกใช้เป็นภาษาแกน
ยูเอ็นแอลเป็นภาษาประดิษฐ์ที่ถูกสร้างขึ้นมาเพื่อเป็นภาษาแกนโดยเฉพาะ ภาษาเอสเปรันโตถูกใช้เป็นภาษาแกนในโครงการ  Distributed Language Translation และใน พจนานุกรมหลายภาษา Ergane
# มหาวิทยาลัยซัสเซกซ์
มหาวิทยาลัยซัสเซกซ์ เป็นมหาวิทยาลัยวิทยาเขตในเทศมณฑลอีสต์ซัสเซกซ์ อังกฤษ สหราชอาณาจักร ก่อตั้งเมื่อ พ.ศ. 2504

 ชื่อเสียงวิชาการ 
จากการจัดอันดับมหาวิทยาลัยโลก โดย ไทมส์ไฮเออร์เอดูเคชันซัปพลีเมนต์ ตีพิมพ์เมื่อ ตุลาคม พ.ศ. 2548 ซัสเซกซ์มีอันดับดังนี้:
 ที่ 13 ของสหราชอาณาจักร
 ที่ 36 ของทวีปยุโรป
 ที่ 100 ของโลก

การจัดอันดับมหาวิทยาลัยของหนังสือพิมพ์เดอะการ์เดี้ยน ใน พ.ศ. 2548 จัดให้ซัสเซกซ์อยู่อันดับ 16 ของสหราชอาณาจักร ส่วนหนังสือพิมพ์ซันเดย์ไทมส์ล่าสุดจัดให้ซัสเซกซ์อยู่อันดับ 20 ในสหราชอาณาจักร (สูงขึ้น 7 อันดับจากปีที่แล้ว)
หนังสือแนะนำมหาวิทยาลัย Times "Good University Guide" ประจำปี พ.ศ. 2550 จัดให้ซัสเซกซ์อยู่อันดับที่ 27

มหาวิทยาลัยมีผู้ได้รับรางวัลโนเบลสองราย เป็นสมาชิกราชสมาคม (Royal Society) 12 ราย และเป็นสมาชิก British Academy 6 ราย

 เกร็ด 
 พลังงานไฟฟ้าทั้งหมดในมหาวิทยาลัยซัสเซกซ์มาจากแหล่งพลังงานหมุนเวียน 
 ชาวไทยที่มีชื่อเสียงที่จบจากมหาวิทยาลัยนี้เช่น นายจอน อึ๊งภากรณ์ วุฒิสมาชิกกรุงเทพมหานคร และผู้ก่อตั้งมูลนิธิเข้าถึงเอดส์
# ทีฟอร์ทรี
ทีฟอร์ทรี  วงดนตรีแนวป็อป ที่ประกอบด้วยสมาชิก 3 คนในช่วงก่อตั้งวงนิวัฒน์ พานิชผล (หมู)  วรุณ ศรีวัฒนะธรรมา (หล่น),และ ศุภวัฒน์ รัตนโกเมน (ผี)  เริ่มต้นเป็นที่รู้จักการออกซิงเกิลกับสังกัด เอวี สตูดิโอ วงทีฟอร์ทรี ก่อตั้งวงจากการที่ นิวัฒน์ พานิชผล (หมู) เป็นผู้ชักชวน  วรุณ ศรีวัฒนะธรรมา (หล่น), ศุภวัฒน์ รัตนโกเมน (ผี) มาร่วมวง  และมีเพลงดังอย่างเพลง "ลมหนาว" และ "ใช่ฉันหรือเปล่า" ก่อนจะเซ็นสัญญาเข้าสู่สังกัด เบเกอรี่มิวสิก ได้ผลิตผลงานอัลบั้มออกมา 3 ชุด ก่อนย้ายเข้าสู่สังกัด จีนี่ เรคคอร์ดส และได้สมาชิกใหม่ คนที่สี่ คือ ดนพ ศรีขาว (ฟลุ๊ค)

 สมาชิก 
สมาชิกปัจจุบัน ประกอบด้วย
 วรุณ ศรีวัฒนะธรรมา (หล่น)
 ศุภวัฒน์ รัตนโกเมน (ผี) เสียชีวิตแล้วจากโรคประจำตัว (ฮีโมฟีเลีย) (มิถุนายน 2550)
 นิวัฒน์ พานิชผล (หมู) เปลี่ยนชื่อเป็น นวัช พานิชผล
 ดนพ ศรีขาว (ฟลุ๊ค)

 ผลงาน 
+ข้อมูลรายชื่อเพลงซิงเกิ้ล : Tea For Three
ปี : 2538
สังกัด : เอวี สตูดิโอ1. ลมหนาว
2. ใช่ฉันหรือเปล่าอัลบั้ม : Base On The True Story
ปี : 2539
สังกัด : เบเกอรี่มิวสิก วิญญาณ (Beside You)
 คืนเหงา (Lonely Night)
 ลมหนาว (Winter Wind)
 น้ำตากับสาเหตุ (Tears & Reason)
 ได้มั้ย (Please)
 คนช่างฝัน (Man & Dream)
 ครั้งหนึ่งเรารักกัน (Once)
 ใช่ฉันหรือเปล่า (Is That Me Is The Right)
 BKK Rhapsody
 ลมหนาว (Winter Wind) [Swing Mix]อัลบั้ม : Clear
ปี : 2540
สังกัด : เบเกอรี่มิวสิก ผู้ชายในเงาจันทร์
 อย่าบอกเขา
 ใครคนนั้น
 ในความเป็นห่วง
 วันสีเทา
 เรากับเธอ
 รู้สึก
 ขอดาวให้เธอ
 ไม่นานก็เช้า
 ทรายกับทะเลอัลบั้ม : Three
ปี : 2541
สังกัด : เบเกอรี่มิวสิก กลัว (Secret Mind)
 ทั้งปี
 ใจจริง (R.T.Y)
 ไม่มี (Nothing)
 ครั้งหนึ่งทุกครั้ง (Sharing Heart)
 ทุกนาที (While)
 แด่คนเคยรัก
 แค่อยากรู้ (All My Mind)
 มากกว่ารัก (True Love)
 ความรู้สึกครั้งสุดท้าย
 ลมหนาว (Christmas Mix)อัลบั้ม : Tea Time
ปี : 2543
สังกัด : เบเกอรี่มิวสิก ลมหนาว
 แด่คนเคยรัก
 วิญญาณ
 ทุกนาที
 อย่าบอกเขา
 รู้สึก
 ใช่ฉันหรือเปล่า
 ผู้ชายในเงาจันทร์
 ไม่นานก็เช้า
 กลัว
 ไม่มี
 น้ำตากับสาเหตุอัลบั้ม : Four Seasons
ปี : 2545
สังกัด : จีนี่ เรคคอร์ดส ฤดูที่ไม่เปลี่ยน
 เรียนรู้
 ขอสักครั้ง
 ฉันจะอยู่ข้างเธอ
 ใจ
 คืนนี้
 ใจเธอของเธอ
 ถ้าฉันหลับตา
 อ่อนล้า วันที่ใจเธออ่อนแรง
 อยากให้รู้อัลบั้ม : ดอกไม้ไฟ
ปี : 2548
สังกัด : จีนี่ เรคคอร์ดส เจ็บไม่จำ
 กอดหมอนนอนฝัน
 ดอกไม้ไฟ
 คุณกำลังลืมผม
 หายใจเข้า-ออก
 ใจของคนคอย
 ติดเกาะ
 อย่าเลย
 คนแห่งความรัก
 ดังเดิม

 ข้อมูลเพิ่มเติม 
 ก่อนที่ ดนพ ศรีขาว จะเข้ามาเป็นสมาชิกคนใหม่ของทีฟอร์ทรี เขาเคยเป็นสมาชิกวง ละอองฟอง มาก่อน
# สมเด็จพระศรีเสาวภาคย์
สมเด็จพระศรีเสาวภาคย์ หรือ สมเด็จพระสรรเพชญ์ที่ 4นามานุกรมพระมหากษัตริย์ไทย, หน้า 129 มีพระนามเดิมว่า เจ้าฟ้าศรีเสาวภาคย์ เป็นกษัตริย์องค์ที่ 4 แห่งราชวงศ์สุโขทัย ครองราชย์ระยะสั้นเมื่อ พ.ศ. 2153 เจ้าฟ้าศรีเสาวภาคย์เป็นพระราชโอรสองค์เล็กของสมเด็จพระเอกาทศรถ มีพระเชษฐาคือเจ้าฟ้าสุทัศน์ ซึ่งได้รับสถาปนาเป็นพระมหาอุปราชเมื่อ พ.ศ. 2150 แต่เสด็จสวรรคตก่อนพระราชบิดาเนื่องจากทรงเสวยยาพิษ เจ้าฟ้าศรีเสาวภาคย์ในฐานะพระราชโอรสพระองค์ที่ 2 ได้รับการคาดหวังว่าพระองค์จะได้รับสถาปนาให้เป็นพระมหาอุปราช แต่สมเด็จพระเอกาทศรถมิได้ทรงตั้งพระองค์เป็นพระมหาอุปราชจนกระทั่งสวรรคตเมื่อประมาณ พ.ศ. 2153Rajanubhab, D., 2001, Our Wars With the Burmese, Bangkok: White Lotus Co. Ltd., 

 พระราชประวัติ 
สมเด็จพระศรีเสาวภาคย์ พระราชสมภพ เมื่อปี พ.ศ. 2128 ท่านเป็นพระราชโอรสพระองค์ที่ 2 ในสมเด็จพระเอกาทศรถ และมีพระเชษฐาที่ประสูติร่วมพระราชมารดา ได้แก่ เจ้าฟ้าสุทัศน์ ซึ่งดำรงตำแหน่งพระมหาอุปราช พระองค์ประชวรพระยอดจนเสียพระเนตรไปข้างหนึ่งพระราชพงศาวดารกรุงศรีอยุธยา ฉบับพันจันทนุมาศ (เจิม), หน้า 260 และมีพระบุคลิกค่อนข้างอ่อนแอและไม่สนพระทัยเกี่ยวกับราชการบ้านเมือง หลังจากที่สมเด็จพระเอกาทศรถเสด็จสวรรคตลง พระองค์ได้รับทูลเชิญให้ขึ้นครองราชย์ เมื่อปี พ.ศ. 2153ทรงพระนามว่า สมเด็จพระสรรเพชญ์ที่ 4

ในรัชสมัยของพระองค์ ได้เกิดเหตุการณ์ร้ายแรงขึ้นในแผ่นดิน โดยเรือของชาวญี่ปุ่นที่เข้ามาค้าขาย ได้ปล้นราษฎร ได้บุกเข้าไปในพระนคร และเข้าไปในพระราชวังหลวง จับสมเด็จพระศรีเสาวภาคย์และบังคับให้ทรงปฏิญาณสัญญาว่ามิให้ผู้ใดทำร้ายพวกญี่ปุ่น แล้วได้ลงเรือแล่นหนีออกทะเล โดยนำตัวสมเด็จพระสังฆราชไปเป็นตัวประกันจนถึงปากน้ำ

เมื่อครองราชย์อยู่ได้ 1 ปี 2 เดือน พระศรีศิลป์และจมื่นศรีเสารักษ์ก็ร่วมกันนำกองกำลังเข้ายึดพระราชวังหลวง เมื่อทรงทราบก็ตกพระทัยอยู่ครู่หนึ่ง จึงตรัสว่า "เวราเราแล้วก็ตามเถิด แต่อย่าให้ลำบากเลย"พระราชพงศาวดารกรุงศรีอยุธยา ฉบับพันจันทนุมาศ (เจิม), หน้า 261 พระองค์ถูกพันธนาการอย่างแน่นหนา จนรุ่งเช้าจึงให้พระภิกษุ 100 รูปมาบังสุกุล ถวายธูปเทียนขมา แล้วนำพระองค์ไปสำเร็จโทษด้วยท่อนจันทน์ ตรงกับปีพ.ศ. 2153สิริพระชนมายุ 26 พรรษา พระบรมศพถูกนำไปฝังที่วัดโคกพระยา

 พงศาวลี
# สมเด็จพระเจ้ารามราชา
สมเด็จพญารามเจ้า หรือ สมเด็จพระรามราชาธิราชเป็นพระมหากษัตริย์ไทยรัชกาลที่ 5 แห่งอาณาจักรอยุธยา รัชกาลสุดท้ายของราชวงศ์อู่ทอง ครองราชย์ระหว่าง พ.ศ. 1938 - 1952 เป็นระยะเวลา 14 ปี

พระราชโอรสในสมเด็จพระราเมศวรและสมาชิกราชวงศ์อู่ทอง พระองค์สืบราชบัลลังก์ต่อจากพระราชบิดาในปี 1938 พระองค์ครองราชย์จนถึงปี 1952 เมื่อพระอินทราชาผู้เป็นพระญาติจากราชวงศ์สุพรรณภูมิโค่นล้มพระองค์ด้วยการรัฐประหาร

 พระราชประวัติ 
สมเด็จพญารามเจ้า มีพระนามเดิมว่าเจ้าพญาราม เป็นพระราชโอรสในสมเด็จพระราเมศวร ครองราชสมบัติต่อจากสมเด็จพระราชบิดาที่เสด็จสวรรคตในปี พ.ศ. 1938 ขณะมีพระชนมายุได้ประมาณ 21 พรรษาพระราชพงศาวดารกรุงศรีอยุธยาฉบับ เยเรเมียส ฟาน ฟลีตฯ, หน้า 29

ในรัชสมัยของพระองค์ กรุงศรีอยุธยาเป็นปกติสุข มีการเจริญสัมพันธไมตรีกับจักรวรรดิต้าหมิงตั้งแต่ปี พ.ศ. 1940 ทำให้อยุธยาเริ่มรับอิทธิพลจากจีนทั้งทางค้า การเมือง วัฒนธรรม และกฎหมายนามานุกรมพระมหากษัตริย์ไทย, หน้า 61 ด้านความมั่นคงก็โปรดให้ยกทัพไปตีอาณาจักรล้านนาและอาณาจักรสุโขทัย แต่ไม่สำเร็จ

พระราชพงศาวดารกรุงเก่า ฉบับหลวงประเสริฐอักษรนิติ์ ระบุว่าในปี พ.ศ. 1952 สมเด็จพญารามเจ้าพิโรธเจ้าเสนาบดีถึงกับรับสั่งให้จับกุม แต่เจ้าเสนาบดีหนีรอดไปอยู่ฟากปท่าคูจาม แล้วกราบทูลเชิญสมเด็จพระอินทราชาผู้ครองเมืองสุพรรณบุรี (สังคีติยวงศ์ระบุว่าเป็นพระเจ้าลุงของพระเจ้ารามราชา) ว่าจะยึดกรุงศรีอยุธยาถวาย เมื่อสมเด็จพระอินทราชาเสด็จถึง เจ้าเสนาบดีก็เข้าปล้นพระนครศรีอยุธยาได้ แล้วทูลเชิญสมเด็จพระอินทราชาขึ้นเสวยราชสมบัติ ส่วนสมเด็จพญารามเจ้าโปรดให้ไปกินเมืองปท่าคูจามพระราชพงศาวดารกรุงศรีอยุธยา ฉบับพันจันทนุมาศ (เจิม), หน้า 393-4 แต่สังคีติยวงศ์ระบุว่าถูกสำเร็จโทษนามานุกรมพระมหากษัตริย์ไทย, หน้า 62

 พงศาวลี
# รายชื่อวงดนตรีไทย
รายชื่อวงดนตรีที่เล่นดนตรีไทย และ/หรือ ใช้เครื่องดนตรีไทย เป็นหลัก

 กอไผ่
 กังสดาล
 ฟองน้ำ
 ภุมรินทร์

ดนตรีไทย
วงดนตรีไทย
# โซล (แก้ความกำกวม)
โซล อาจหมายถึง
 โซล (Seoul) เมืองหลวงของประเทศเกาหลีใต้
 โซล (คอลลอยด์) ชื่อสารคอลลอยด์ชนิดหนึ่ง
 โซล (แนวดนตรี) (Soul music)  แนวดนตรีชนิดหนึ่งถือกำเนิดในสหรัฐอเมริกา โดยเฉพาะใน เมมฟิส และ ดีทรอยต์
 ดวงอาทิตย์ (Sol) ชื่อเฉพาะของดาวฤกษ์ของระบบสุริยะ

 ชื่อบุคคล
 โซล แคมป์เบลล์ (Sol Campbell) นักฟุตบอลชาวอังกฤษ

 ชื่อเกม
 โซลเอดจ์ (Soul Edge)
 โซลคาลิเบอร์ (Soul Calibur) ภาคต่อของโซลเอดจ์
# พระอวโลกิเตศวรโพธิสัตว์
พระอวโลกิเตศวร (สันสกฤต: अवलोकितेश्वर, ไอพีเอ: Avalokiteśvara "Avalokitesvara". Random House Webster's Unabridged Dictionary.)  หรือ พระปัทมปาณี (Padmapani) หรือ 南海古佛 (nán hăi gŭ fó) แปลว่า บรรพพุทธาทะเลใต้ เป็นพระโพธิสัตว์ในรูปความกรุณาของบรรดาพระพุทธเจ้าทั้งปวง ปรากฏการสร้างรูปเคารพของพระองค์แตกต่างหลากหลายไปตามความเชื่อ ปรากฏทั้งในรูปสตรีเพศและบุรุษเพศ ในทิเบต นับถือในพระนามเจนเรอซิก (Chenrezig) ในศาสนาพุทธแบบจีน แนวคิดของพระอวโลกิเตศวรได้พัฒนาเป็นเทวี กวนอิม จีนกลางเรียกว่า 观音 guān yīn กวนอิน แปลว่า พินิจสดับเสียงแห่งความทุกข์ร้อนเพื่อจะโปรดช่วยเหลือ 

ศัพทมูล
คำว่า อวโลกิเตศวร เป็นการรวมคำว่า อว- แปลว่า "ล่าง", โลกิต- รูปอดีตของคำกิริยา โลก ซึ่งแปลว่า "ดู" และ อีศวร แปลว่า "เจ้า" "ผู้ยิ่งใหญ่" เมื่อนำมาสมาสกัน เสียง อะ+อีศวร กลายเป็น เอศวร เมื่อรวมกันจึงมีความหมายว่า "พระเจ้าผู้มองลงมา (ยังโลก)" คำว่า โลก ("โลก") อาจไม่ปรากฏในชื่อ แต่สามารถรับรู้ได้อย่างชัดเจนStudholme p. 52-54, 57. เช่นในพระนามในภาษาเขมรว่า โลเกสวรัก (Lokesvarak)

นอกจากนี้ในภาษาสันสกฤตยังปรากฏพระนาม ปัทมปาณี (Padmapāṇi; "ผู้ซึ่งถือดอกบัว") หรือ โลเกศวร (Lokeśvara; "เจ้าโลก") ในทิเบตใช้คำว่า เจเร่ซิก (Chenrézig) และเชื่อว่าอวตารมาเกิดเป็นทะไลลามะ การ์มาปา